SISB เด้ง 3% โบรกแนะ “ซื้อ” เป้า 24 บ. อัพกำไรปีนี้โต 69% แตะ 353 ล้าน
SISB ดีด 3% โบรกอัพกำไรปี 65 โต 69% แตะ 353 ล้านบาท รับนักเรียนเพิ่ม ยังคงแนะนำ “ซื้อ” ราคาเป้าหมาย 24 บาท 
SISB ดีด 3% โบรกอัพกำไรปี 65 โต 69% แตะ 353 ล้านบาท รับนักเรียนเพิ่ม ยังคงแนะนำ “ซื้อ” ราคาเป้าหมาย 24 บาท
26 ธ.ค. 2565

ผู้สื่อข่าวรายงานว่า วันนี้ (26 ธ.ค.65) ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 11:22 น. อยู่ที่ระดับ 19.40 บาท บวก 0.60 บาท หรือ 3.19% สูงสุดที่ระดับ 19.40 บาท ต่ำสุดที่ระดับ 18.70 บาท ด้วยมูลค่าซื้อขาย 20.66 ล้านบาท

บล.เคจีไอ (ประเทศไทย) ระบุในบทวิเคราะห์ว่า ทางฝ่ายวิจัยยังคงมองบวกกับแนวโน้มการเติบโตของ SISB จากพัฒนาการด้านบวกของการกลับเข้าทำการเรียนการสอนในโรงเรียนในปีนี้
นอกจากนี้ บริษัทยังเพิ่งปรับเพิ่มเป้าจำนวนนักเรียนในอีกห้าปีข้างหน้าเป็น 3,100 คนในปี 2565 จากเดิมที่ 2,750 คน และ 5,000 คนในปี 2569 จากเดิมที่ 4,250 คน
3) คิดเป็นอัตราการเติบโตที่ 15.5% CAGR ในช่วงปี 2565-2569 โดยปัจจัยสำคัญที่จะขับเคลื่อนการเติบโตของจำนวนนักเรียน ได้แก่ i) การเปิดโรงเรียนใหม่สองแห่งที่นนทบุรีและระยอง และ ii) การเติบโตตามปกติของโรงเรียนที่เปิดดำเนินการอยู่ในปัจจุบัน
โดยปรับเพิ่มประมาณการกำไรสุทธิปี 2565 เพิ่มขึ้นอีก 5.5% เป็น 353 ล้านบาท เพิ่มขึ้น 69.0% จากงวดเดียวกันของปีก่อน และปี 2566 เพิ่มขึ้นอีก 8.4% เป็น 489 ล้านบาท เพิ่มขึ้น 38.7% จากงวดเดียวกันของปีก่อน เนื่องจากผลการดำเนินงานของบริษัทแข็งแกร่งเกินคาด และจำนวนนักเรียนมีแนวโน้มจะสูงกว่าที่คาดเอาไว้
โดยได้ปรับสมมติฐาน i) จำนวนนักเรียนในปีนี้เป็น 3,100 คน จากเดิม 2,950 คน และปีหน้าเป็น 3,700 คน จากเดิม 3,550 คน และ ii) อัตรากำไรขั้นต้นปี 2566 เป็น 51.0% จากเดิมที่ 50.0% โดยประเมินราคาเป้าหมายปี 2566 ใหม่ที่ 24 บาท เพิ่มขึ้นจากเดิมที่ 20.50 บาท
 